
PROPOZÍCIE
AMFO 2022

regionálna postupová súťaž a výstava amatérskej fotografickej tvorby




Regionálne kolo - Kysuce:
Vyhlasovateľ: Národné osvetové centrum
Organizátor: Kysucké kultúrne stredisko v Čadci, 
                        organizácia v zriaďovateľskej pôsobnosti Žilinského samosprávneho kraja
Spoluorganizátor: Mesto Čadca, Dom kultúry v Čadci
[bookmark: _GoBack]

Termín konania výstavy:  10. 3. – 3. 4. 2022
Vernisáž výstavy : 10. 3. 2022 o 15.00 hod.
Miesto konania: Dom kultúry v Čadci
Uzávierka prihlášok do súťaže: 20. 2. 2022

Odporúčaná téma: PAMÄŤ

1. VŠEOBECNÁ CHARAKTERISTIKA AMFO 

1.1.Charakteristika súťaže
· Celoštátna postupová súťaž a výstava amatérskej fotografickej tvorby AMFO je nastaršou a naprestížnejšou súťažou a zároveň je vrcholným podujatím tohto druhu na Slovensku.
· Súťaž nadviazala a pokračuje v tradícii celoštátnej súťaže, ktorá sa konala v šesťdesiatych až osemdesiatych rokoch spoločne s českou súťažou.
· Súťaž sa koná každý rok.
· Súťaž je určená deťom, mládeži a dospelým.
· V každom ročníku súťaže NOC vyhlasuje odporúčanú tému, ktorá nie je povinná (pomáha pri smerovaní fotografického diela).
· Základné hodnoty súťaže sú: rôznorodosť, ľudskosť, autentickosť a nadšenie pre fotografiu.

1.2.Ciele súťaže
· Hlavným cieľom súťaže je nadobúdanie vedomostí, rozvíjanie zručností a umelecko-odborný rast jednotlivcov a kolektívov prostredníctvom poznávania, realizácie a prezentácie umeleckej tvorby v oblasti amatérskej fotografickej tvorby.
· Ďalšími cieľmi sú:
· vyhľadávať autentických tvorcov a zároveň vytvárať priestor na rozvoj tvorivosti a technickej zdatnosti detí, mládeže i dospelých z rôznych regiónov Slovenska, na prezentáciu diel rôzneho tematického a žánrového zamerania, na porovnanie ich umeleckej a technickej úrovne;
· prispievať k zmysluplnému využívaniu voľného času;
· poskytnúť možnosť prezentácie, vzájomnej konfrontácie a inšpirácie pre všetkých záujemcov o tento druh tvorby prostredníctvom konzultácií, výstav, seminárov, hodnotiacich diskusií a iných foriem vzdelávacích podujatí, ako sú tvorivé dielne, či workshopy;
· prepájať fotografickú komunitu, podpora rôznorodosti prístupov a šírenie nadšenia pre fotografiu;
· v rámci vzdelávacej časti prispievať k zlepšovaniu vizuálnej gramotnosti, citlivosti vnímania, rozvíjaniu vedomostí a odovzdávaniu skúseností v oblasti umeleckej tvorby i v oblasti technického spracovania jednotlivých fotografických diel.

1.3.Riadenie súťaže
· Vyhlasovateľom a odborným garantom je Národné osvetové centrum z poverenia Ministerstva kultúry SR.
· Organizátorom regionálneho kola Kysuckého regiónu je Kysucké kultúrne stredisko v Čadci. 
· Spoluorganizátor regionálneho kola je Mesto Čadca.



2. ŠTRUKTÚRA SÚŤAŽE 

2.1. Kolá súťaže 
· Súťaž má postupový charakter a je trojstupňová: 
· regionálne súťaže a výstavy – pre región Kysuce organizuje KKS v Čadci, 
· krajské súťaže a výstavy – pre žilinský kraj organizuje KrKS v Žiline,
· celoštátna súťaž a výstava – organizuje TKS v Martine. 

· Základným stupňom súťaže je regionálne kolo. Z regionálneho kola súťaže postupujú diela na základe návrhov regionálnych porôt do krajských súťaží. Krajské poroty navrhujú diela z krajských kôl do celoštátneho kola súťaže. 

· Súťaž na regionálnom stupni pozostáva z interného hodnotenia poroty, odborného seminára, výstavy. 

· Odborný rozborový seminár ako najdôležitejšia súčasť každého stupňa súťaže je adresný, dôsledný a opiera sa o kritériá hodnotenia uvedené v propozíciách.
· Organizátor regionálneho kola zabezpečí profesionálneho kurátora výstavy.
· V rámci regionálneho kola budú pre súťažiacich organizované konzultácie diel s odborníkmi v oblasti fotografie. Konzultácie budú organizované pred uskutočnením regionálneho kola a prihlásením diel do súťaže.

2.2. Súťažné kategórie 
I. veková skupina: autori do 15 rokov 
A. kategória: čiernobiela fotografia 
B. kategória: farebná fotografia 

II. veková skupina: autori od 15 do 25 rokov 
A. kategória: čiernobiela fotografia 
B. kategória: farebná fotografia 

III. veková skupina: autori nad 25 rokov 
A. kategória: čiernobiela fotografia 
B. kategória: farebná fotografia 

Bez rozlíšenia veku 
C. kategória: cykly a seriály 
D. kategória: experiment (dielo, ktoré hľadá nové prístupy k fotografickému médiu či skúma podstatu fotografie a jej hraníc. Môže využívať presahy do iných médií, alternatívne fotografické techniky, inštalácie...)


3. PODMIENKY PRE SÚŤAŽIACICH 
3.1. Prihlasovanie 
· Na súťaži sa môže zúčastniť každý tvorca fotoamatér (súťaž nie je určená profesionálnym fotografom ani absolventom vysokých škôl výtvarného zamerania), občan Slovenskej republiky, alebo s trvalým pobytom na Slovensku.
· Do základného kola súťaže sa súťažiaci prihlasuje podľa miesta svojho bydliska, alebo pôsobenia. Ak sa v mieste jeho bydliska/pôsobenia neuskutoční regionálne kolo, môže sa prihlásiť do regionálneho kola v inom regióne daného kraja, ak s tým budú súhlasiť organizátori. Súťažiaci sa prihlasuje len do jedného základného kola. Nie je možné súťažiť súčasne v dvoch alebo viacerých regiónoch.
· Do súťaže sa prihlásite vyplnením elektronického formulára na stránke Národného osvetového centra: https://www.nocka.sk/chcemsaprihlasit.  


3.2. Súťažné podmienky
· Odporúčaná téma v roku 2022 je PAMÄŤ.
· Súťažiaci sa prihlasuje do vekových skupín podľa veku, ktorý dosiahol v roku vzniku fotografie. 
· Podmienkou účasti v súťaži je predloženie autorskej fotografie alebo experimentálneho diela v digitálnej a tlačenej verzii, zodpovedajúcej základným kritériám súťaže. 
· Do súťaže je možné zaslať len diela, ktoré vznikli v rokoch 2018 – 2022 a zároveň sa nezúčastnili na žiadnom inom ročníku súťaže AMFO. 
· Nie je možné prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.
· Autor prechádza všetkými kolami súťaže s tými istými fotografickými dielami.
· Autor nesmie prihlásiť rovnaké fotografie do viacerých kategórií v súťaže. Ide aj o varianty v čiernobielej/farebnej fotografii.
· Limit pre jednotlivé fotografické diela je:
· maximálne 3 fotografie v kategórii čiernobielej fotografie, 
· maximálne 3 fotografie v kategórii farebnej fotografie, 
· jeden súbor v kategórii cykly a seriály (minimálne 3 a maximálne 5 fotografií obsahovo i formálne jednotných),
- 	jeden súbor v kategórii experiment. 
· V kategórii experiment je možné nahrať maximálne 10 fotografií a potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.
· Ak organizátor nedisponuje takými technickými možnosťami, aké si dielo vyžaduje, je potrebné, aby autor spolu s dielom odovzdal technické zariadenia, ktoré umožňujú inštaláciu podľa jeho autorského zámeru. V opačnom prípade inštaláciu zabezpečí organizátor bez ohľadu na autorský zámer.
· Do prihlášky je autor povinný nahrať všetky prihlásené fotografie vo formáte jpg s 300 dpi. Veľkosť fotografie nesmie presiahnuť 10 MB. Každá fotografia musí byť pomenovaná v presnom poradí: veková skupina.kategória_meno_priezvisko_názov diela (napr.: III. B_Laura_Fotografická_ohnostroj, alebo: D_Laura_Fotografická_pokus).
· Pre tlač fotografií je povinný formát 30 x 40 cm (aj 30 x 45 cm), 40 x 30 a štvorcový formát 30 x 30 cm.
· Každý autor je povinný označiť svoje súťažné fotografie na rube identifikačným štítkom - textom, ktorý je súčasťou prihlášky.

· Fotografie nesmú byť odovzdané adjustované. Odporúča sa podlepiť fotografie v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie.


5. HODNOTENIE SÚŤAŽE 
5.1. Poroty 
· Na hodnotenie súťažných diel sa zostaví odborná porota z aktívnych odborníkov z radov fotografov, teoretikov, publicistov, alebo pedagógov odborných škôl s adekvátnou viacročnou praxou. 
· Poroty môžu mať 3 až 5 členov, pričom odporúčaný počet porotcov je kvôli hlasovaniu nepárny. 
· Porotu vymenuje riaditeľka Kysuckého kultúrneho strediska v Čadci. 
· Člen odbornej poroty na každom stupni súťaže nesmie byť v konflikte záujmov, t. j. v porote nemá pôsobiť porotca, ktorý sa podieľal na príprave súťažných diel, alebo je so súťažiacimi v blízkom príbuzenskom vzťahu. 


5.2. Hodnotenie súťaže 
· Hodnotenie prebieha udelením ocenení a čestných uznaní.
· Do vyššieho kola súťaže sú nominované len ocenené diela a diela, ktoré získali čestné uznanie, pričom maximálny počet nominovaných fotografií je 100.
· Výsledky súťaže spracúva a odovzdáva organizátorom súťaže predseda poroty vo forme hodnotiacej správy, ktorá obsahuje odbornú analýzu a zdôvodnenie rozhodnutia poroty.


5.3. Kritériá hodnotenia 
· umelecko-tvorivé 
· výber témy: konvenčnosť alebo objavnosť, tvorivosť, náhodnosť výberu témy alebo dlhodobejšia koncepčná práca, 
· zachytenie správneho okamihu: náhoda alebo príprava na tento moment, pozorovanie, 
· opodstatnenosť výberu formy zobrazenia: čiernobiela fotografia, farebná fotografia, formálne i obsahové odôvodnenie, adekvátnosť a vhodnosť uprednostnenia jednej z foriem, 
· kompozícia obrazu: práca so svetlom, línie, tvary, krivky, objekt v priestore, veľkosť záberu, dôležitosť jednotlivých prvkov pre celkovú atmosféru fotografie, 
· zachovanie predkamerovej skutočnosti, alebo jej pretváranie zásahy pred záberom alebo po snímaní v postprodukcii, počítačová manipulácia, úprava, problém verifikácie, zachovanie prirodzeného vzhľadu fotografie, experimentálne techniky, ich odôvodnenie,
· záznam videného v určitom čase na určitom mieste: záznam, konštatácia, umelecká a estetická hodnota alebo len informatívna funkcia, splnenie zámeru a cieľa autora, 
· adekvátnosť použitia výrazových prostriedkov na zobrazenie myšlienky, významu a posolstva fotografie alebo série fotografií, zrozumiteľnosť pre diváka, invenčnosť, tvorivosť, jedinečnosť záberov, 
· technické (v závislosti od veku autora a žánru hodnoteného diela) 
· technická kvalita záberu (ostrosť, v prípade neostrosti jej význam), 
· technická kvalita tlače (papier, zachovanie farebnosti, správnej tonality), 
· výber formátu, jeho opodstatnenosť pre význam záberu, 

· odborné (pri reportážnej a dokumentárnej fotografii) 
· zverejňovanie pravdivých a overených informácií: zachovanie autenticity, bez zásahu pri spracovaní, 
· odborný, informatívny prínos záberu, 
· zrozumiteľnosť a význam záberu. 

5.4. Ocenenia 
· Vecné ceny a diplomy. 
· V prípade postupu do najvyššieho celoštátneho kola:
Autorská výstava v Bratislave počas Festivalu neprofesionálneho umenia TVORBA 2023 pre držiteľa hlavnej ceny z celoštátnej súťaže.
Najlepšie ocenené diela celoštátneho kola sú nominované do výberu, z ktorého porota vytvorí kolekciu na českú národnú súťaž vo Svitavách.

5.5 Finančné zabezpečenie
Finančné náklady spojené so súťažou si hradí každý účastník sám.

5.6 Výsledky súťaže
Vyhlásenie výsledkov s rozborovým seminárom sa uskutoční na SLÁVNOSTNEJ VERNISÁŽI dňa 10. marca 2022 o 15.00 hod. v Dome kultúry v Čadci. 


6. ZÁVEREČNÉ USTANOVENIA
· V dôsledku nesplnenia akýchkoľvek podmienok uvedených v týchto propozíciách nemusia byť súťažiaci prijatí do súťaže, alebo môžu byť zo súťaže vyradení.
· Neprevzaté ceny sa autorom nezasielajú. Je možné si ich vyzdvihnúť u organizátora do pol roka po podujatí. Nevyzdvihnuté vecné ceny organizátori môžu použiť v ďalšom ročníku súťaže.
· Ocenené a vystavené diela budú vzhľadom na ich ďalšie prezentovanie vrátené autorom do konca roku 2023 (autori, ktorí vo svojej prihláške vyjadrili záujem o vrátenie svojich diel).
· Súťažiaci prihlásením do súťaže vyhlasuje, že berie na vedomie, že vyhlasovateľ súťaže a organizátor daného kola:
- vyhotovením alebo použitím fotodokumentácie alebo videodokumentácie s jeho podobizňou nijakým spôsobom nezasahuje do práv súťažiaceho na ochranu osobnosti, ustanovených §11 zákona č. 40/1964 Zb. Občianskeho zákonníka (ďalej OZ),
- obrazové snímky podobizní súťažiaceho budú vyhotovené a sú ako súčasť fotodokumentácie alebo videodokumentácie podľa predchádzajúceho bodu použité primeraným spôsobom len a výslovne na umelecké účely alebo tlačové spravodajstvo a z uvedeného dôvodu, v súlade s §12 ods. 3 OZ, súhlas dotknutého súťažiaceho nie je potrebný,
- použitie obrazových snímok podobizní súťažiaceho podľa predchádzajúceho bodu nie je v rozpore s jeho oprávnenými záujmami.
· Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru
· Súťažiaci prihlásením do súťaže vyhlasujú, že ich súťažné dielo má vysporiadané všetky práva viažuce sa k tomuto dielu, najmä autorské práva a nezasahuje do práv a právom chránených záujmov tretích osôb.
· Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.
· Súťažiaci vyhlasujú, že sa oboznámili s podmienkami spracúvania osobných údajov Národným osvetovým centrom, ktoré sú dostupné na www.nocka.sk alebo v Národnom osvetovom centre.


Kontakt – bližšie informácie:

Mgr. Ľubica Ligocká
17. novembra 1258, 022 01 Čadca
041/433 12 50, 0902 261 067
e-mail: lubica.ligocka@vuczilina.sk
web:      www.kulturnekysuce.sk 

Adresa:  17. novembra 1258, 022 01 Čadca        	                  e-mail: lubica.ligocka@vuczilina.sk
IČO: 36145203 	                                                                     Telefón:  + 421 41/ 433 12 50                                                
DIČ: 2021437143	                                                                 www.kulturnekysuce.sk

